NOTVM sit omnibus præsentibus  futuris, quod cū inter Clun. Ecclesiam ex vna parte,  domnum Guidonem Bestialem ex alia, super damnis  iniuriis, quas idem Guido Ecclesiæ Clun.  hominibus obedientiarum Clun. intulerat, controuersia verteretur: tandem ipse Guido ad cor rediens accessit ad domnum WILLELMVM Clun. Abbatem, humiliter postulans veniam de prædictis,  promittens Ecclesiæ Clun. perpetuam fidelitatem  amorem. Tantum quidem laboratū est in hoc per manus amicorum, quod idem Guido homagium fecit dicto domno Abbati  ecclesiæ Clu.  pro forefactis, quæ fecerat Ecclesię hominibus, dedit  gurpiuit Deo,  beatis Apostolis Petro  Paulo,  Ecclesiæ Clun. quicquid iuris habebat in istis hominibus S. Pontij, scilicet in Bernardo de Chimet,  Petro de Chimet,  B. de Muncel,  Martino Morel, iurauit tactis sacrosanctis Euangeliis, quod in dictis hominibus nihil iuris vel custodiæ vlterius reclamaret,  domnus Clun. Abbas indulsit ei bona fide quicquid mali fecerat Ecclesiæ Clun. vel hominibus exteriorum Obedientiarum. De hominibus Clun. fuit dictum, quod ipsi per se quando vellent suas contra ipsum Guidonem proponerent actiones. De quibus, vel pro quibus Cluniac. Abbas vel Ecclesia se non intromitteret, partem ipsorum Cluniac. burgensium defendendo. Vt autem prædicta firmius teneantur, idem sæpedictus Guido dedit pro se fideiussorem dominum Guichardum de Bello-ioco, vt hoc teneret, sicut superius est expressum: qui in huius rei testimonium præsentem Chartam sui sigilli munimine roborauit. Inde testes sunt. Gilinus Durannus, qui fuit Decanus. Humbertus de Mailliaco socius Camerarij. Raimundus. Berengarius. Stephanus Grisellus. Pontius Cellarius domni Abbatis. Achardus de Buxeria. Guillelmus de Bosco. Gaufredus de Aziaco. Achardus de Bosco. Actum est in Claustro domni Abbatis, anno gratiæ MCCVII.